open-index/open-wikipedia-markdown huggingface dataset:
কামি সিড

**কামি সিড** হলেন প্রথম পাকিস্তানি ট্রান্স ব্যক্তি যিনি ফ্যাশন মডেল হিসেবে খ্যাতি অর্জন করেন। এছাড়াও সিড একজন অভিনেত্রী এবং এলজিবিটিকিউ অধিকার কর্মী। সিডের বিরুদ্ধে ধর্ষণ ও যৌন নির্যাতনের অভিযোগ ওঠার পর তিনি একজন বিতর্কিত ব্যক্তিত্ব হয়ে ওঠেন।

## প্রারম্ভিক জীবন
সিড করাচিতে একটি মধ্যবিত্ত পরিবারে জন্মগ্রহণ করেন। তারা সাত ভাইবোন ছিলেন। সিডের বাবা তার কৈশোরে মারা যান এবং তাকে একজন সহায়ক মা লালন-পালন করেন। তিনি ব্যবসায় শিক্ষায় স্নাতক ডিগ্রি অর্জন করেন। তিনি উচ্চশিক্ষার জন্য যুক্তরাজ্যে যাওয়ার চেষ্টা করেন, কিন্তু ভিসা পেতে ব্যর্থ হন। পাকিস্তানের ট্রান্স সম্প্রদায়ের মধ্যে সিড হিজড়া সম্প্রদায়ের অন্তর্ভুক্ত।

## পেশাগত জীবন, সক্রিয়তা ও বিতর্ক
২০১২ সালে সিড তার প্রথম চিত্রধারণের জন্য থাইল্যান্ড ভ্রমণ করেন। পাকিস্তানের প্রথম ট্রান্স মডেল হিসেবে তার আত্মপ্রকাশ অনেক সমালোচনার জন্ম দেয়।

২০১৬ সালের নভেম্বরে পাকিস্তানে ট্রান্সজেন্ডারদের উপর সংঘটিত অত্যাচারের প্রতিবাদে সিড একটি চিত্রধারণ করেন। ২০১৭ সালের পাকিস্তানের স্বাধীনতা দিবসে সিড করাচির একটি ছাদে পাকিস্তানি পতাকা ধরে ভঙ্গি দেন। তিনি লন্ডনের করাচি সাহিত্য উৎসবে ট্রান্সভীতি এবং নারীবিদ্বেষের উপর একটি বক্তৃতা দেন। সিড 'স্ট্রিট টু স্কুল' নামক একটি অলাভজনক সংস্থার একজন বোর্ড সদস্য, যা স্কুলশিক্ষার্থীদের যৌন-শিক্ষা এবং সাংস্কৃতিক বৈচিত্র্য শেখায়। তিনি ডেনমার্কের কোপেনহেগেনে আকস আন্তর্জাতিক সংখ্যালঘু উৎসবের অনুষ্ঠান সমন্বয়কারী।

২০১৭ সালে সিড "রানি" নামের একটি স্বল্পদৈর্ঘ্য চলচ্চিত্রে একজন ট্রান্সজেন্ডার খেলনা বিক্রেতার চরিত্রে অভিনয়ের মাধ্যমে অভিনয় জগতে প্রবেশ করেন। চলচ্চিত্রে তাকে করাচির রাস্তায় খেলনা বিক্রি করে জীবিকা নির্বাহ করতে দেখা যায়। গ্রেস্কেল এবং রিজভিলিয়া প্রোডাকশন প্রযোজিত এই চলচ্চিত্রটি পরিচালনা করেন হাম্মাদ রিজভী। চলচ্চিত্রে সিডের অভিনয় সম্পর্কে দৈনিক পাকিস্তান বলে যে, সিড "এতে প্রকৃতির এক শক্তি"। তিনি 'দিল ই নাদান' নামে একটি নাটকেও অভিনয় করেন, যা একজন ট্রান্স ব্যক্তি এবং সমাজের সাথে তাদের সম্পর্কের উপর ভিত্তি করে তৈরি করা হয়।

কামি সিডের বিরুদ্ধে ধর্ষণ ও যৌন নির্যাতনের অভিযোগ আনা হয়, যার ফলে ২০১৮ সালে অওরত মার্চের আয়োজকরা তাকে তাদের আয়োজক দলের অংশ থেকে সরিয়ে দেন। যদিও কামি অভিযোগ অস্বীকার করেন কিন্তু অওরত মার্চের আয়োজকরা "সিড তাদের ভয় দেখান" বলে একটি বিবৃতি জারি করেন। সিড  "*চেঞ্জ দ্য ক্ল্যাপ"* জনসংযোগ প্রচারণায় অংশগ্রহণ করেও সমালোচিত হন, কারণ অনেকের মতে এটা নাকি শুধুই পুঁজিবাদী শক্তিগুলোর মন জয় করার চেষ্টা ছিল।

## তথ্যসূত্র

বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি ট্রান্সজেন্ডার অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী মডেল
বাই অ্যাকাডেমিক ইন্টারভেনশন

**বাই অ্যাকাডেমিক ইন্টারভেনশন** ১৯৯৩ থেকে ১৯৯৭ সাল পর্যন্ত যুক্তরাজ্যের এক সক্রিয় সংস্থা ছিল যার সদস্য ছিলেন উভকামী শিক্ষাবিদ, গবেষক, পণ্ডিত এবং লেখক।  এই দলটি উভকামী তত্ত্ব নিয়ে আলোচনার জন্য একটি মঞ্চ প্রদান করত।

## ইতিহাস
১৯৯৩ সালের অক্টোবরে নটিংহাম বিশ্ববিদ্যালয়ে অনুষ্ঠিত ১১তম জাতীয় উভকামী সম্মেলনে উভকামী শিক্ষাবিদ, গবেষক এবং লেখকদের একটি দল একত্রিত হয়ে বাই একাডেমিক ইন্টারভেনশন সংস্থার গঠন করে। এই গোষ্ঠীর লক্ষ্য ছিল উভকামী তত্ত্বের উপর আলোচনার মাধ্যমে, উভকামী সম্প্রদায়ের কথা সমাজে প্রচার করা, যৌনতা সম্পর্কে প্রাতিষ্ঠানিক গবেষণায় জোড় দেওয়া এবং সাধারণ আলোচনায় উভকামী শ্রেনীর মানুষদের প্রতিনিধিত্ব নিশ্চিত করা। এই দলটি ১৯৯৩ থেকে ১৯৯৫ সালের মধ্যে বেশ কয়েকটি একক অনুষ্ঠান পরিচালনা করেছিল। ১৯৯৩ থেকে ১৯৯৭ সালের মধ্যে সংস্থার পক্ষ থেকে *দ্বিবার্ষিক স্কুল দিবস* পরিচালনা করেছিল যার মূল বিষয় ছিল উভকামীতা।  *বাই অ্যাকাডেমিক ইন্টারভেনশন*  -এর পক্ষ থেকে একটি সংবাদ শিরোনাম প্রকাশ করা হত যাতে উভকামী শিক্ষাবিদ এবং গবেষকরা তাদের তত্ত্ব প্রকাশ করত। নারীবাদী এবং সমকামী তত্ত্বের সাথে সম্পর্কিত বিষয়গুলি থেকে বিচ্ছিন্নভাবে উভকামী তত্ত্ব নিয়ে আলোচনা চালিয়ে যাওয়া তেমন ফলপ্রসূ বলে মনে না হওয়ায় ১৯৯৫ সালে এই দলটি ভেঙে যায়। 

## প্রকাশনা
*বাই অ্যাকাডেমিক ইন্টারভেনশন* -এর সদস্যরা একটি সম্পাদকীয় সমষ্টি গঠন করেছিল। ১৯৯৭ সালে তারা উভকামী তত্ত্বের উপর নিবন্ধিত *দ্য বাইসেক্সুয়াল ইমাজিনারি: রিপ্রেজেন্টেশন, আইডেন্টিটি অ্যান্ড ডিজায়ার* নামক এক লেখনি প্রকাশ করে। সেই একই বছরে, দলটি উভকামী তত্ত্বের উপর দৃষ্টি নিবদ্ধ করে *ইন্টারন্যাশনাল জার্নাল অফ সেক্সুয়ালিটি অ্যান্ড জেন্ডার স্টাডিজ* -এর একটি বিশেষ সংখ্যাও প্রকাশ করে।

## লক্ষ্য
*বাই অ্যাকাডেমিক ইন্টারভেনশন* দল তাদের লক্ষ্যগুলি সম্পর্কে *দ্য বাইসেক্সুয়াল ইমাজিনারির*  -এর ভূমিকা অংশে  তুলে ধরেছে:*বাই অ্যাকাডেমিক ইন্টারভেনশন*  হল একটি উদ্যোগ, যার লক্ষ্য হল উভকামী তত্ত্ব সম্পর্কিত আলোচনার ক্ষেত্র প্রস্তুত করা। আমরা এমন কাজ করতে চাই যা এক বিদ্যমান এবং গুরুত্বপূর্ণ ক্ষেত্রের উপর প্রভাব ফেলবে এবং পুনঃনির্দেশিত করবে। উভকামী সম্প্রদায়ের  পরিচয়ের প্রতি অবহেলা তাদের মধ্যে এক চলমান উদ্বেগের জন্ম দিয়েছে। তারা চায় যে, উভকামীতা নিয়ে সেই সমস্ত সামাজিক ক্ষেত্রে সুস্থভাবে আলোচনা হোক যেখানে তাদেরকে আগে অবহেলার চোখে দেখা হত। সংস্থার আরেকটি লক্ষ্য হল উভকামী সম্প্রদায়ের *মধ্যে* যোগাযোগ এবং আলোচনার জন্য মঞ্চ প্রদান করা। উভকামীতার বিভিন্ন রূপ, প্রভাব -আমরা চাই এই সমস্ত বিষয়ে সমাজে আলোচনা হোক। 

## তথ্যসূত্র


বিষয়শ্রেণী:CS1 maint: location missing publisher
বিষয়শ্রেণী:উভকামিতা
বায়ালগ

**বায়ালগ**, *[[উভকামিতা|বাইসেক্সুয়াল]]* এবং *ডায়লগ(সংলাপ)* -এই দুই শব্দের একটি মিলিত রূপ। **বায়ালগ** একটি আমেরিকান স্বক্রিয় গোষ্ঠী যার সূচনা হয় নিউ ইয়র্ক সিটিতে। উভকামী, প্যানসেক্সুয়াল, সমকামী হিসাবে চিহ্নিত ব্যাক্তিদের সআথে সম্পর্কিত সামাজিক বিষয়গুলি হল বায়ালগ গোষ্ঠীর মূল আগ্রহ এবং কাজের ক্ষেত্র। বায়ালগের লক্ষ্য হলো উভকামীতা সম্পর্কে সামাজিক ত্রুটিপূর্ণ ধারনা এবং স্টেরিওটাইপ দূর করা, উভকামীতার অস্তিত্ব অপসারনের বিরুদ্ধে লড়াই করা, উভকামীতার তথ্য এবং বাস্তবতা সম্পর্কে জনসাধারণকে শিক্ষিত করা এবং উভকামী সম্প্রদায়অকে সামাজিকভাবে সমর্থন করা। বায়ালগ সংস্থার মূলমন্ত্র হল "অন্যায় সহন নয়, অন্যায়ের বিরুদ্ধে ব্যবস্থা গ্রহণ"।

## ইতিহাস
বায়ালগ ২০০৫ সালে প্রতিষ্ঠিত হয়। এটি নিউ ইয়র্ক সিটির দুটি পুরনো কর্মী/রাজনৈতিক গোষ্ঠী: *বাইপ্যাক* এবং *কোয়ালিশন ফর ইউনিটি অ্যান্ড ইনক্লুশনের* মিলনের ফলে সৃষ্ট একটি সংস্থা।

১৯৮৯ সালে প্রতিষ্ঠিত বাইপ্যাক ("বাইসেক্সুয়াল পলিটিক্যাল অ্যাকশন কমিটি" -এর সংক্ষিপ্ত রূপ) সংস্থা ছিল একটি প্রতিবাদী মনোভাবাপন্ন রাজনৈতিক দল যারা উভকামিতাকে সমাজ থেকে মুছে ফেলার প্রবনতার বিরুদ্ধে লড়াই করার উদ্দেশ্যে সংগঠিত হয়েছিল। নিউ ইয়র্ক শহরের উভকামী সম্প্রদায়ের বিশেষ সমস্যাগুলোর ওপর কাজ করার পাশাপাশি, বাইপ্যাক সে সময়ের অন্যান্য প্রগতিশীল এবং এলজিবিটিকিউ সংগঠনের সঙ্গেও একযোগে কাজ করেছে, যাদের মধ্যে *অ্যাক্ট আপ*, *কুইয়ার নেশন*, আইরিশ লেসবিয়ান ও গে সংস্থা, *চিলড্রেন অফ দ্যা রেনবো*, *পোর লস নিনোস* এবং *কোয়ালিশন ফর আ ডিস্ট্রিক্ট অল্টারনেটিভ* (কোডা)-এর নাম বিশেষভাবে উল্লেখযোগ্য।

২০০০ সালে প্রতিষ্ঠিত *কোয়ালিশন ফর ইউনিটি অ্যান্ড ইনক্লুশন* ছিল উভকামী এবং ট্রান্সজেন্ডার কর্মীদের একটি জোট যারা ঐতিহ্যবাহী এলজিবিটি সংগঠনের সংস্কার-মনস্ক পরিচালকসমূহ, উদার রাজনীতিবিদ এবং ট্রান্সজেন্ডার সম্প্রদায়ের সমর্থন লাভ করেছিল। তারা তাদের লক্ষ্য অর্জনের জন্য বিভিন্ন লিখিত প্রচারণা, আবেদনপত্র প্রেরণ ইত্যাদি কৌশল ব্যবহার করেছিল।

*বাইপ্যাক* এবং *কোয়ালিশন ফর ইউনিটি অ্যান্ড ইনক্লুশন* উভয় প্রতিষ্ঠার মূল প্রেরণা ছিল বৃহত্তর নিউ ইয়র্ক শহরের এলজিবিটিকিউ সম্প্রদায়ের মধ্যে সংঘটিত উভকামী-বিতৃষ্ণার ঘটনাগুলির বিরুদ্ধে লড়াই করা। তারা বাইনেট ইউএসএ, বাইসেক্সুয়াল ফাউন্ডেশন এবং বাইসেক্সুয়াল রিসোর্স সেন্টারের মতো প্রতিষ্ঠিত উভকামী সংগঠনগুলির সাথে ঘনিষ্ঠভাবে কাজ করেছে। তারা *গ্লাড* -এর মতো মূলধারার *এলজিবিটিকিউ* গোষ্ঠীগুলির সাথেও যুক্ত।

## তথ্যসূত্র

বিষয়শ্রেণী:২০০৫-এ প্রতিষ্ঠিত সংগঠন
বিষয়শ্রেণী:এলজিবিটিকিউ-সম্পর্কিত সংস্থা
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
হলোজোয়া

**হলোজোয়া** ( ) হল জীবের একটি দল যার মধ্যে ছত্রাক এবং অন্যান্য সমস্ত জীব বাদ দিয়ে প্রাণী এবং তাদের নিকটতম এককোষী জ্ঞাতি অন্তর্ভুক্ত। এদের একসাথে ১৫ লক্ষেরও বেশি প্রজাতির সম্পূর্ণ ভিন্ন ভিন্ন জীব রয়েছে যার মধ্যে প্রায় ৩০০টি এককোষী প্রজাতি রয়েছে। এটি বিভিন্ন উপগোষ্ঠী নিয়ে গঠিত যেমন মেটাজোয়া (বা প্রাণী) এবং প্রোটিস্ট চোয়ানোফ্লাজেলাটা, ফিলাস্টেরিয়া, প্লুরিফর্মিয়া এবং ইচথিওস্পোরিয়া । ছত্রাক এবং অন্যান্য কিছু গোষ্ঠীসহ হলোজোয়া হল ইউক্যারিওটের অন্তর্গত অপিসথোকোন্টা সুপারগ্রুপের একটি অংশ। আগে হোলোজোয়ার মতো গঠনগতভাবে অনুরূপ একটি গোষ্ঠীর নাম হিসেবে **চোয়ানোফিলা** ব্যবহার করা হত কিন্তু এটি প্রাণীদের অন্তর্ভুক্ত না করায় এবং প্যারাফাইলেটিক হওয়ায় এখন এর ব্যবহার নিরুৎসাহিত করা হচ্ছে।

এককোষী পূর্বপুরুষ থেকে বহুকোষী প্রাণীর উত্থানের দিকে পরিচালিত বিবর্তনীয় পদক্ষেপগুলি বোঝার ক্ষেত্রে হলোজোয়ান প্রোটিস্টরা গুরুত্বপূর্ণ ভূমিকা পালন করে। সাম্প্রতিক জিনোমিক গবেষণা বিভিন্ন হলোজোয়ান বংশের মধ্যে বিবর্তনীয় সম্পর্কের উপর আলোকপাত করেছে। বহুকোষীত্বের উৎপত্তি সম্পর্কে অন্তর্দৃষ্টি প্রকাশ করেছে। সম্ভাব্য মেটাজোয়ানের কিছু জীবাশ্মকে হলোজোয়ান প্রোটিস্ট হিসাবে পুনরায় ব্যাখ্যা করা হয়েছে।

## বৈশিষ্ট্য

### গঠন

### জেনেটিক্স

## বিবর্তন

### ফাইলোজেনি
হলোজোয়া, ছত্রাক এবং তাদের প্রোটিস্ট আত্মীয় ( হোলোমাইকোটা ) ধারণকারী একটি ক্লেড সহ, অপিসথোকোন্টা নামে পরিচিত ইউক্যারিওটদের বৃহত্তর সুপারগ্রুপের অংশ। হলোজোয়া তাদের অপিস্টোকন্ট পূর্বপুরুষ থেকে প্রায় ১০৭ কোটি বছর আগে (মায়া) বিচ্ছিন্ন হয়ে যায়। কোয়ানোফ্ল্যাজেলেট প্রাণী এবং ফিলাস্টেরিয়ানরা একত্রিত হয়ে ফিলোজোয়া নামে পরিচিত। ফিলোজোয়ার মধ্যে কোয়ানফ্ল্যাজেলেট এবং প্রাণীরা ক্লেড কোয়ানোজোয়া হিসাবে একত্রিত হয়।  ফাইলোজেনেটিক এবং ফাইলোজেনোমিক বিশ্লেষণের উপর ভিত্তি করে হলোজোয়ার ক্ল্যাডোগ্রামটি নীচে দেখানো হয়েছে:    

### প্রাণীদের এককোষী বংশধর
[থাম্ব| এককোষী হোলোজোয়ান প্রাণীর ভ্রূণ বিকাশের মধ্য দিয়ে যায় না, তবে তারা অনুরূপ অণু ব্যবহার করে বিকাশ প্রক্রিয়া প্রদর্শন করে। একটি অ্যাক্টোমায়োসিন নেটওয়ার্ক একটি ইচথিওস্পোরিয়ান [সিনোসাইট|কোয়েনোসাইট (A) এবং একটি ফলের মাছি ব্লাস্টোডার্ম (B) উভয়ের কোষীয়করণ নিয়ন্ত্রণ করে। একইভাবে, অ্যাক্টোমায়োসিন সংকোচনের ফলে কোয়ানোফ্ল্যাজেলেট কলোনি (C) গঠন এবং প্রাণী ভ্রূণের গ্যাস্ট্রুলেশন উভয়ই সম্ভব হয়।]]

### জীবাশ্ম রেকর্ড
থাম্ব|এক বিলিয়ন বছর বয়সী সম্ভাব্য হলোজোয়ান, ''বাইসেলাম ব্র্যাসিয়ারির'' একটি জীবাশ্ম নমুনা।

## শ্রেণীবিন্যাস

### ইতিহাস

### শ্রেণীবিভাগ

* **হলোজোয়া** 
** Incertae sedis :  *Bicellum brasieri*  
** *Tunicaraptor*  
** ইচথিওস্পোরিয়া  [মেসোমাইসেটোজোয়া  ]
*** ডার্মোসিস্টিডা 
*** ইচথিওফোনিডা 
** প্লুরিফর্মিয়া 
*** *কোরালোকাইট্রিয়াম* 
*** *সিসোমোনাস* 
** ফিলোজোয়া 
*** ফিলাস্টেরিয়া 
**** *Capsaspora* 
**** *মিনিস্ট্রিয়া* 
**** *[[Pigoraptor]]* 
**** *Txikispora*  
*** Choanozoa  [Choanozoa  (পি)] 
**** Choanoflagellatea  [Choanoflagellatea  ]
***** Craspedida 
***** Acanthoecida 
**** মেটাজোয়া   [অ্যানিমালিয়া  ]
***** পোরিফেরা 
***** প্লাকোজোয়া 
***** স্টেনোফোরা 
***** নিডারিয়া 
***** বিলাটেরিয়া 

## মন্তব্য

## তথ্যসূত্র


বিষয়শ্রেণী:অপিসথোকন্ট ট্যাক্সা
ড্র্যাগ চুচি

**ড্র্যাগ চুচি** হলো **পেদ্রো আলবের্তো বেথেনকুর্ত গেররার** (জন্ম ১৫ জুন, ১৯৯০) মঞ্চ নাম। তিনি একজন ড্র্যাগ কুইন এবং বহুমুখী শিল্পী, যিনি ২০১৯ সালে লাস পালমাসের কার্নিভালে ড্র্যাগ কুইন গালা জয় এবং *ড্র্যাগ রেস স্পেন*-এর তৃতীয় মৌসুমে প্রতিযোগিতা করার জন্য পরিচিত।

## পেশাজীবন
২০১৯ সালে লাস পালমাসের কার্নিভালে ড্র্যাগ চুচি, ড্র্যাগ কুইন গালা ২০১৯-এ অংশগ্রহণ করেন এবং "রিপিতে মি নোম্ব্রে" (আমার নাম বলো) পরিবেশনার জন্য সেই বছরের বিজয়ী হন।

২০২২ সালে, লাস পালমাসের কার্নিভালে ড্র্যাগ কুইন গালা প্রচারের জন্য চুচির ছবি সহ  পরিমাপের একটি বিশাল ক্যানভাস মাদ্রিদের গোয়া স্ট্রিটে স্থাপন করা হয়েছিল। একই বছর, তিনি ড্র্যাগ গালায় পারফর্ম করার জন্য ফিরে আসেন, এবার তার পরিবেশনা ছিল গ্রান কানারিয়ার আগুন থেকে অনুপ্রাণিত।

২০২৩ সালে চুচি আপাতবাস্তব টেলিভিশন প্রতিযোগিতা *ড্র্যাগ রেস স্পেন*-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের প্রথম পর্বে, চুচি তার সহ-প্রতিযোগী মারিয়া এডিলার সাথে এলিমিনেশনের জন্য নির্বাচিত হন। ফলে রোজালিয়ার "ডেসপেচা" গানে ঠোঁট মেলানো প্রতিযোগিতায় তারা মুখোমুখি হন। চুচি শেষ পর্যন্ত ঠোঁট মেলানো প্রতিযোগিতায় জয়লাভ করেন এবং মারিয়া এডিলা এই মৌসুমের জন্য বাদ পড়েন। মারিয়া ছিলেন মৌসুমের প্রথম বাদ পড়া কুইন। দ্বিতীয় পর্বে বিচারকদের নেতিবাচক সমালোচনার পর চুচি আবারও এলিমিনেশনের জন্য নির্বাচিত হন। সোরায়ার "লা নোচে এস পারা মি" গানে ঠোঁট মেলানো প্রতিযোগিতায় তিনি ভানিয়া ভ্যানিলার মুখোমুখি হন। ভানিয়াকে ঠোঁট মেলানো প্রতিযোগিতার বিজয়ী ঘোষণা করা হয় এবং চুচি দ্বিতীয় কুইন হিসেবে মৌসুম থেকে বাদ পড়েন।

## ফিল্মোগ্রাফি
### টেলিভিশন

* *[[ব্রিং ব্যাক মাই গার্লস]]*

## ডিসকোগ্রাফি
### একক গান
* "ইয়া তে লো দিসে" (আমি আপনাকে আগেই বলেছি) (২০২২)

## তথ্যসূত্র

## বহিঃসংযোগ

* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
ইসলামের নামে জঙ্গিবাদ

**ইসলামের নামে জঙ্গিবাদ** খোন্দকার আবদুল্লাহ জাহাঙ্গীর লিখিত ২০১৬ সালের একটি বাংলা ভাষার বই। বইটিতে কুরআন-হাদীসের আলোকে ইসলামের রাজনৈতিক দিক এবং ইসলামের নামে জঙ্গিবাদের প্রসার ও ষড়যন্ত্র ব্যাখ্যা করা হয়েছে। বইটি প্রথম প্রকাশিত হয় আগস্ট ২০০৬ সালে। বইটি বাংলাভাষী সালাফি, আহলে হাদিস সম্প্রদায় এমনকি সকল ইসলামি জনগোষ্ঠীর মধ্যে খুবই জনপ্রিয়। ইবি শিক্ষক আবু বকর মুহাম্মাদ যাকারিয়াসহ বহু বাংলা ভাষার আলেম বইটিকে নির্ভরযোগ্য ও গ্রহণযোগ্য বলে বিবেচনা করেছেন। লেখক বইটি লিখতে ১২১ টি বইয়ের রেফারেন্স ব্যবহার করেছেন।

## বিষয়বস্তু
খোন্দকার আবদুল্লাহ জাহাঙ্গীরের মতে, 'জঙ্গিবাদ বা সন্ত্রাসবাদ' বিস্তারের কারণ হচ্ছে ইসলামবিরোধী পশ্চিমা ষড়যন্ত্র, ইসরায়েল, সাম্রাজ্যবাদ, তেল ও ধর্ম, বিশ্বব্যাপী মুসলিম হত্যাযজ্ঞ, মুসলিম দেশগুলোতে ইসলামের দমন, বেকারত্ব, হতাশা ইত্যাদি। বইটিতে তিনি বলেন, ধর্মহীনতা ও ধর্মনিরপেক্ষতা এক বিষয় নয়। বইটিতে তিনি আরও উল্লেখ করেন, ইসলামবিদ্বেষী মিডিয়াগুলো মুসলিমদের বর্ণনার ক্ষেত্রে প্রায়শই "জঙ্গি" শব্দটি যথেচ্ছভাবে ব্যবহার করে।

আব্দুল্লাহ জাহাঙ্গীর বইটিতে ঢালাওভাবে সন্ত্রাসী কর্মকাণ্ডকে ইসলামিকরণের সমালোচনা করেন। তারমতে যেকোন সম্প্রদায়ের মধ্যেই সন্ত্রাস লুকানো থাকতে পারে, সন্ত্রাসীদের নিদিষ্ট জাতিগোষ্ঠী হিসাবে স্বীকৃতি তাদের শাস্তিদানের অন্তরায়। এছাড়াও বইটিতে উগ্র চিন্তাধারার খারিজীদের সম্পর্কে বলা আছে এবং তাদের বৈশিষ্ট্য বর্ণনা করা আছে।

## আরো দেখুন

* বাংলাদেশে উশর বা ফসলের যাকাত: গুরুত্ব ও প্রয়োগ
* আল-হিন্দুসিয়াত ওয়া তাসুর বাদ আল-ফিরাক আল-ইসলামিয়াত বিহা
* তাফসীরে জাকারিয়া

## তথ্যসূত্র

## বহিঃসংযোগ
* বাংলা হাদিস ওয়েবসাইটে ইসলামের নামে জঙ্গিবাদ বই

বিষয়শ্রেণী:ইসলাম বিষয়ক বই
বিষয়শ্রেণী:২০০৬-এর বই
বিষয়শ্রেণী:খোন্দকার আব্দুল্লাহ জাহাঙ্গীরের বই
বিষয়শ্রেণী:বাংলা ভাষার বই
বিষয়শ্রেণী:ইসলামি গ্রন্থ
বিষয়শ্রেণী:যুদ্ধ সম্পর্কে বই
বিষয়শ্রেণী:সন্ত্রাসবাদ
বিষয়শ্রেণী:ইসলামবাদ
বিষয়শ্রেণী:২০০৬-এ বাংলাদেশ
আলেসান্দ্রো নেস্তা

**আলেসান্দ্রো নেস্তা** (জন্ম: মার্চ ১৯, ১৯৭৬) একজন ইতালিয়ান সাবেক ফুটবলার এবং কোচ। তিনি মূলত একজন দুর্দান্ত সেন্টার-ব্যাক ছিলেন। নেস্তা তার ক্যারিয়ার শুরু করেন লাৎসিয়ো ক্লাবে এবং পরে দীর্ঘদিন এসি মিলানে খেলেছেন। তিনি তার দারুণ ট্যাকল, পজিশনিং ও নেতৃত্বের জন্য বিখ্যাত ছিলেন। নেস্তা ২০০৬ সালে ইতালির হয়ে বিশ্বকাপ জয় করেন। অবসরের পর তিনি কোচিং পেশায় যুক্ত হন।

আলেসান্দ্রো নেস্তা অবসরের পর কোচিংয়ে নামেন। তিনি মায়ামি এফসি, পেরুজিয়া ও ফ্রোজিনোনে ক্লাবের ম্যানেজার ছিলেন। বর্তমানে তিনি ইতালির ক্লাব রেজিনার কোচ ছিলেন কিছুদিন। শান্ত স্বভাবের হলেও তিনি ট্যাকটিকস ভালো বোঝেন।
## এসি মিলান
 

আলেসান্দ্রো নেস্তা ২০০২ সালে এসি মিলানে যোগ দেন এবং ২০১২ সাল পর্যন্ত খেলেন। তিনি মিলানের রক্ষণভাগের অন্যতম স্তম্ভ ছিলেন। মালদিনি ও কাফুর সঙ্গে দুর্দান্ত জুটি গড়ে তোলেন। তাঁর ঠান্ডা মাথার ট্যাকল আর বুদ্ধিদীপ্ত পজিশনিং মিলানের বহু ম্যাচ বাঁচিয়েছে। এই সময়ে তিনি ২টি সিরি আ, ২টি উয়েফা চ্যাম্পিয়নস লিগ, ও ১টি ফিফা ক্লাব বিশ্বকাপ জেতেন। চোটের কারণে মাঝেমধ্যে মাঠের বাইরে থাকলেও, ফিট থাকলে প্রথম একাদশে তার জায়গা ছিল নিশ্চিত। মিলানের ইতিহাসে তিনি একজন কিংবদন্তি ডিফেন্ডার হিসেবে মনে রাখা হয়।

## পরিসংখ্যান
### আন্তর্জাতিক

## তথ্যসূত্র
ওয়ালিয়ুর রহমান খান

**ওয়ালিয়ুর রহমান খান** একজন ইসলামি পণ্ডিত এবং বায়তুল মোকাররম জাতীয় মসজিদের কর্মকর্তা। তিনি ইসলামিক ফাউন্ডেশন বাংলাদেশে মুহাদ্দিস হিসেবে দায়িত্ব পালন করছেন। ২০২৪ সালের ২৯ আগস্ট, শেখ হাসিনার নেতৃত্বাধীন আওয়ামী লীগ সরকার পতনের পর, খানকে অস্থায়ীভাবে বায়তুল মোকাররম জাতীয় মসজিদের খতিব হিসেবে নিয়োগ দেওয়া হয়, যিনি রুহুল আমিনের স্থলাভিষিক্ত হন। তবে ইসলামিক ফাউন্ডেশন গণমাধ্যমে দেয়া খবরের সত্যতা অস্বীকার করে জানায়, এবং জানায় তিনি অস্থায়ীভাবে নামাজ পরানোর দায়িত্ব পেয়েছেন।

## প্রারম্ভিক জীবন
ওয়ালিয়ুর খান ১৯৬৯ সালের ২ মে কিশোরগঞ্জ জেলায় জন্মগ্রহণ করেন। তার বাবার নাম মরহুম হজরত মাওলানা আতাউর রহমান খান, তিনি জাতীয় সংসদের সদস্য এবং হরকাতুল জিহাদ আল ইসলামী বাংলাদেশের সাথে পরিচিত ছিলেন। ১৯৮৮ সালে আতাউর রহমান খান হরকাতুল জিহাদের শীর্ষ নেতাদের নিয়ে আফগানিস্তান সফরে যান এবং সেখানে ওসামা বিন লাদেনের সঙ্গে সাক্ষাৎ করেন। আতাউর জামিয়াতুল ইমদাদিয়া কিশোরগঞ্জের ভাইস প্রিন্সিপাল ছিলেন।

ওয়ালিয়ুর রহমান কিশোরগঞ্জের আল জামিয়াতুল ইমদাদিয়া ছোটবেলায় কুরআনের হিফজ সম্পন্ন করেন। এরপর এই মাদ্রাসাতেই দাওরাহ শ্রেনী পর্যন্ত লেখাপড়া করেন। তিনি ঢাকা নেসারিয়া কামিল মাদ্রাসা থেকে কামিল পাস করেন। তিনি ঢাকার জামিয়া হুসাইনিয়া আরজাবাদ মাদ্রাসা থেকে ইফতা শেষ করে মুফতি সনদ লাভ করেন। এরপর কুষ্টিয়া ইসলামী বিশ্ববিদ্যালয় থেকে পিএইচডি ডিগ্রি অর্জন করেছেন।

## কর্মজীবন
ওয়ালিয়ুর খান ২০০৫ সালে ইসলামিক ফাউন্ডেশন বাংলাদেশের মুহাদ্দিস প্রথম শ্রেণি গ্রেড ৫ পদে ১৮ বছর ধরে কর্মরত ছিলেন। তিনি বায়তুল মুকাররম জাতীয় মসজিদের ঈদ জামাত ২০০৬ সাল থেকে প্রতি বছরই  ইমাম হিসেবে দায়িত্ব পালন করে আসছেন।  তিনি সৌদি আরবের ৪৩তম বাদশাহ আব্দুল আজিজ আন্তর্জাতিক কুরআন প্রতিযোগিতা ও তাফসির প্রতিযোগিতায় বিচারক হিসেবে দায়িত্ব পালন করেছেন। এছাড়াও তিনি ওআইসি যুব কেরাত প্রতিযোগিতার বিভিন্ন অধিবেশনে এবং জাতীয় শিশু-কিশোর কোরআন প্রতিযোগিতায় বিচারক হিসেবে দায়িত্ব পালন করেছেন।

তিনি বাংলাদেশ কওমি মাদ্রাসা শিক্ষা বোর্ডের সহ-সভাপতি। তিনি ঢাকার মিরপুর ৬ এর ফরিদাবাদ জামিয়া ও মাদ্রাসা-ই-দারুল উলুমের প্রিন্সিপাল। ২০২১ সালে, তিনি জাতীয় মসজিদে পঞ্চম ঈদের জামাতের ইমামতি করেন। ২০২৩ সালের মে মাসে, তাকে বাংলাদেশ সিকিউরিটিজ অ্যান্ড এক্সচেঞ্জ কমিশনের শরিয়া অ্যাডভাইজরি কাউন্সিলে সদস্য হিসেবে নিয়োগ দেওয়া হয়। তিনি ধর্ম বিষয়ক মন্ত্রণালয়ের অধীনস্থ ইসলামিক ফাউন্ডেশনের প্রতিনিধিত্ব করেন।

২০২৪ সালের ২৯ আগস্ট, শেখ হাসিনার নেতৃত্বাধীন আওয়ামী লীগ সরকার পতনের পর, খানকে অস্থায়ীভাবে বায়তুল মোকাররম জাতীয় মসজিদের খতিব হিসেবে নিয়োগ দেওয়া হয়, যিনি রুহুল আমিনের স্থলাভিষিক্ত হন। তবে ইসলামিক ফাউন্ডেশন গণমাধ্যমে দেয়া খবরের সত্যতা অস্বীকার করে জানায়, সরকারের পতনের পর রুহুল আমিন অনুপস্থিত থাকায় খান ও মুফতি মাওলানা মোহাম্মদ আবদুল্লাহ মসজিদে নামাজ পরিচালনা করছেন।

## তথ্যসূত্র

বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাঙালি আলেম
বিষয়শ্রেণী:হানাফি ফিকহ পণ্ডিত
বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বায়তুল মোকাররম জাতীয় মসজিদের খতিব
বিষয়শ্রেণী:জীবিত ব্যক্তি
বিষয়শ্রেণী:আল জামিয়াতুল ইমদাদিয়া, কিশোরগঞ্জের প্রাক্তন শিক্ষার্থী
৮ম ফিল্মফেয়ার পুরস্কার বাংলা

**৮ম ফিল্মফেয়ার** **পুরস্কার বাংলা** হল দ্য টাইমস গ্রুপ দ্বারা উপস্থাপিত একটি পুরস্কার অনুষ্ঠান, যা ২০২৪ সালের সেরা ভারতীয় বাংলা ভাষার চলচ্চিত্রগুলিকে সম্মানিত করে।

নন্দিতা রায় ও শিবপ্রসাদ মুখোপাধ্যায় পরিচালিত বহুরূপী চলচ্চিত্রটি সর্বোচ্চ ১৬টি মনোনয়নের মাধ্যমে পুরস্কার বিতরণী অনুষ্ঠানে নেতৃত্ব দেয়। এর মধ্যে রয়েছে সেরা চলচ্চিত্র, সেরা  পরিচালক, সেরা অভিনেতা (শিবপ্রসাদ মুখোপাধ্যায়), সেরা অভিনেত্রী (কৌশানী মুখোপাধ্যায়) এবং সেরা পার্শ্ব অভিনেত্রী (ঋতাভরী চক্রবর্তী)। শেষ পর্যন্ত চলচ্চিত্রটি ৭টি পুরস্কার জিতে সর্বাধিক পুরস্কারপ্রাপ্ত হয়। এর পরে চালচিত্র: দ্য ফ্রেম ফ্যাটাল এবং পদাতিক চলচ্চিত্র দুটি ছিল, যেগুলি প্রত্যেকটি ১৪টি করে মনোনয়ন পেয়েছিল। 

শুভশ্রী গঙ্গোপাধ্যায় ‘বাবলি’ চলচ্চিত্রের জন্য তাঁর দ্বিতীয় সেরা অভিনেত্রীর পুরস্কার লাভ করেন। পাশাপাশি তিনি সেরা অভিনেত্রী (সমালোচক) এবং সেরা পার্শ্ব অভিনেত্রী বিভাগেও দুটি অতিরিক্ত মনোনয়ন অর্জন করেন। এই অনুষ্ঠানটি ৩০ মার্চ ২০২৫ তারিখে জি বাংলা চ্যানেলে সম্প্রচারিত হয়।

## অনুষ্ঠান
২০২৫ সালের ১৮ মার্চ কলকাতার জেডব্লিউ ম্যারিয়ট হোটেলে অনুষ্ঠিত ‘জয় ফিল্মফেয়ার পুরস্কার বাংলা ২০২৫’ অনুষ্ঠানে ২০২৪ সালে মুক্তিপ্রাপ্ত সেরা ভারতীয় বাংলা ভাষার চলচ্চিত্রগুলিকে সম্মানিত করা হয়। একই বছর ১০ মার্চ কলকাতায় এক সংবাদ সম্মেলনের মাধ্যমে ফিল্মফেয়ারের সম্পাদক জিতেশ পিল্লাই ঘোষণা করেন যে, *জয়* এই অনুষ্ঠানের টাইটেল স্পন্সর হয়েছে। একইসঙ্গে তিনি অনুষ্ঠানের মনোনয়নের তালিকাও প্রকাশ করেন।

*জয়* এর পক্ষ থেকে সহ-প্রতিষ্ঠাতা সুনীল আগরওয়াল এবং প্রধান বিপণন কর্মকর্তা (সিএমও) পউলমী রায় উপস্থিত ছিলেন। সংবাদ সম্মেলনে শুভশ্রী গাঙ্গুলীও উপস্থিত ছিলেন। উপস্থাপক হিসেবে পুজা ব্যানার্জি, রাজ চক্রবর্তী এবং শিবপ্রসাদ মুখোপাধ্যায়ের নাম ঘোষণা করা হয়। এছাড়াও পারফর্মারদের তালিকায় বরখা বরখা বিশত সেনগুপ্ত এবং শুভশ্রী গাঙ্গুলীসহ আরও অনেকেই ছিলেন।

## বিজয়ী এবং মনোনীত
মনোনয়নগুলি ১০ মার্চ ২০২৫ তারিখে ঘোষণা করা হয়েছিল। 

### তারকা জরিপ পুরস্কার

### সমালোচক পুরস্কার

### কারিগরি পুরস্কার

## শ্রেষ্ঠত্ব

## তথ্যসূত্র

## বহিঃসংযোগ

বিষয়শ্রেণী:ফিল্মফেয়ার পুরস্কার বাংলা
ফিল্মফেয়ার
বিষয়শ্রেণী:ভারতে মার্চ ২০২৫
বিষয়শ্রেণী:টাইমস গ্রুপের অনুষ্ঠান
বার্মিংহাম লেসবিয়ান ও গে কমিউনিটি সেন্টার

**বার্মিংহাম লেসবিয়ান অ্যান্ড গে কমিউনিটি সেন্টার** (**বার্মিংহামের লেসবিয়ান ও গে সম্প্রদায় গোষ্ঠী**) হল একটি প্রাক্তন সংস্থা যা এলজিবিটি সম্প্রদায়ের মানুষদের জন্য নির্মিত হয়েছিল। এই সংস্থাটি ইংল্যান্ডের বার্মিংহামে অবস্থিত ছিল, তাই এর নামকরন হয় বার্মিংহাম লেসবিয়ান অ্যান্ড গে কমিউনিটি সেন্টার। এটি মূলত একটি আঞ্চলিক প্রাক্তন এলজিবিটি কমিউনিটি সেন্টার  ছিল যা স্থানীয় এলজিবিটি সম্প্রদায়ের মধ্যে যোগাযোগ স্থাপন করতে বিভিন্ন কর্মসূচীর আয়োজন করত। ১৯৭৬ সালের ডিসেম্বরে বার্মিংহাম শহরের *ডিগবেথের বোর্ডেসলি* নামক এক প্রধান সড়কের সন্নিকটে **বার্মিংহাম গে কমিউনিটি সেন্টার** নামে  এই সংস্থাটির সূচনা হয়। এই কেন্দ্রটি যুক্তরাজ্যে প্রতিষ্ঠিত প্রথম বৈধ *এলজিবিটি কমিউনিটি সেন্টার*  হিসাবে পরিচিত (১৯৭৪ থেকে ১৯৭৬ সাল পর্যন্ত লন্ডনের ব্রিক্সটনে একটি অবৈধ এলজিবিটি সম্প্রদায় কেন্দ্রের অস্তিত্ব ছিল  )। এরপর ১৯৮০-এর দশকে ইংল্যান্ডের রাজধানী লন্ডন এবং ম্যানচেস্টারে অনুরূপ এলজিবিটি প্রতিষ্ঠানের সূচনা হয় যা যুক্তরাজ্যের এলজিবিটি মানুষদের সামাজিক প্রতিষ্ঠার পথ প্রশস্ত করে।  ১৯৮১ থেকে ১৯৮৪ সাল পর্যন্ত *বার্মিংহাম লেসবিয়ান অ্যান্ড গে কমিউনিটি সেন্টারের*  সদর দপ্তরের অবস্থান ছিল শহরের *নাইটিঙ্গেল ক্লাব* নামক এক আড্ডাখানায়। তারপর ২৯১ কর্পোরেশন স্ট্রিটে অবস্থিত একটি প্রাক্তন পোশাক কারখানায় সংস্থার সদর দপ্তর প্রতিস্থাপিত হয়। 

১৯৮৭ সালে অনিবার্য কারনবশত এই এলজিবিটি পরিষেবা কেন্দ্রটি বন্ধ হয়ে যায়।  তবে যুক্তরাজ্যে প্রতিষ্ঠিত প্রথম এলজিবিটি সম্প্রদায় গোষ্ঠী হিসাবে *বার্মিংহাম লেসবিয়ান অ্যান্ড গে কমিউনিটি সেন্টার* তার নিজস্ব অবদান রাখে এবং আঞ্চলিক ও দেশীয় ক্ষেত্রে অন্যান্য অনেক এলজিবিটি সম্পর্কিত সংস্থা প্রতিষ্ঠিত করার পথ সুগম করে।

## তথ্যসূত্র

## গ্রন্থপঞ্জি

* 

বিষয়শ্রেণী:এলজিবিটিকিউ-সম্পর্কিত সংস্থা
ক্লোভার বিশ

**আরিয়াদনা কঙ্গোস্ত কেসাদা** (জন্ম ৯ মার্চ ১৯৯৮), যিনি তার মঞ্চ নাম **ক্লোভার বিশ** হিসেবে অধিক পরিচিত, হলেন একজন স্প্যানিশ ড্র্যাগ পারফর্মার, যিনি *ড্র্যাগ রেস স্পেন*-এর তৃতীয় মৌসুমে অংশগ্রহণের জন্য খ্যাতি লাভ করেন।

## পেশাজীবন
কঙ্গোস্তের ড্র্যাগ ব্যক্তিত্বের প্রথম নামটি এসেছে ফরাসি-কানাডিয়ান অ্যানিমেটেড ধারাবাহিক *টোটালি স্পাইস!*-এর একই নামের চরিত্র থেকে। ২০২২ সালে ক্লোভার বিশ *শান্তায় পার্তি*-র বিজয়ী ঘোষিত হন, যা তাকে *ড্র্যাগ রেস স্পেন* (২০২৩)-এর তৃতীয় মৌসুমের প্রতিযোগীদের দলে যোগ দেওয়ার চূড়ান্ত নির্বাচন প্রক্রিয়ায় পৌঁছাতে সাহায্য করেছিল। ক্লোভার বিশ কর্তৃক প্রকাশিত প্রথম একক গান "সি সয় মুখের", যার একটি মিউজিক ভিডিওও ছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (June 2023)">তথ্যসূত্র প্রয়োজন</span>]]* &#x5D;

বিশকে আনুষ্ঠানিকভাবে *ড্র্যাগ রেস স্পেন*-এর তৃতীয় মৌসুমের একজন প্রতিযোগী হিসেবে ঘোষণা করা হয়। ২০২৩ সালের ১৬ই এপ্রিল এর সম্প্রচার শুরু হয়। তিনি ছিলেন এই স্প্যানিশ আপাতবাস্তব ধারাবাহিকের প্রথম সিসজেন্ডার (জন্মগত নারী) ড্র্যাগ পারফর্মার, এবং ড্র্যাগ রেস ফ্র্যাঞ্চাইজির ইতিহাসে ভিক্টোরিয়া স্কোনের পরে দ্বিতীয় সিসজেন্ডার প্রতিযোগী। ধারাবাহিকে তার পরিবেশনাকালে, তিনি দুবার শেষ দিকে স্থানলাভ করেন এবং কেলি রোলার ও ভিসার বিরুদ্ধে প্রতিযোগিতায় জিতে তাদের বাদ দেন। নাতালিয়ার "ভাস এ ভলভারমে লোকা" গানে হর্নেলা গঙ্গোরার কাছে ঠোঁট মেলানো প্রতিযোগিতায় হেরে বিশ প্রতিযোগিতা থেকে বাদ পড়েন। তিনি স্ন্যাচ গেমে মাইতে গালদিয়ানোর সাজ অনুকরণ করেন।

## ব্যক্তিগত জীবন
কঙ্গোস্তরা  আফ্রো-কিউবান বংশোদ্ভূত। তিনি উভকামী, এবং বার্সেলোনায় বসবাস করেন।

## ডিসকোগ্রাফি
### একক গান

## ফিল্মোগ্রাফি
### টেলিভিশন

* *[[ব্রিং ব্যাক মাই গার্লস]]*

### ওয়েব ধারাবাহিক

### মিউজিক ভিডিও

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:এইচকার্ডের সাথে নিবন্ধসমূহ
বাইসেক্সুয়াল রিসোর্স সেন্টার

**বাইসেক্সুয়াল রিসোর্স সেন্টার** (সংক্ষেপে **বিআরসি**) হল একটি অলাভজনক শিক্ষা প্রতিষ্ঠান যার সদর দপ্তর ম্যাসাচুসেটসের বোস্টনে অবস্থিত। এই প্রতিষ্ঠানটি ১৯৮৫ সাল থেকে উভকামী সম্প্রদায়ের জন্য কাজ করে আসছে। প্রাথমিকভাবে দ্য ইস্ট কোস্ট বাইসেক্সুয়াল নেটওয়ার্ক নামে পরিচিত এই সংস্থাটি ১৯৮৯ সালে দেশীয় নিয়মাবলীর ধারা ৫০১(সি)(৩) -এর অন্তর্ভুক্ত একটি অলাভজনক প্রতিষ্ঠান হিসেবে স্বীকৃতি লাভ করে। ১৯৯৩ সালে এর নাম পরিবর্তন করে বাইসেক্সুয়াল রিসোর্স সেন্টার রাখা হয়।

**বাইসেক্সুয়াল রিসোর্স সেন্টার** -এর দাবী অনুসারে, তারামার্কিন যুক্তরাষ্ট্রের প্রাচীনতম কেন্দ্রীভূত উভকামী সংগঠনগুলির মধ্যে একটি। বিআরসি-র বর্তমান সভাপতি হলেন ক্যাসিরা কোপস। এই সংস্থা উভকামী এবং প্রগতিশীল বিষয় সম্পর্কে শিক্ষা প্রদান করে এবং উভকামী ব্যক্তিদের জন্য সহায়তা প্রদান করে। বিআরসি সংস্থার বিভিন্ন বিভাগের মধ্যে সবচেয়ে স্বক্রিয় গোষ্ঠী হল *আমেরিকান উভকামী অ্যাডভোকেসি অ্যান্ড রিসোর্স গ্রুপ*।

বিআরসি -এর একটি গ্রন্থাগার রয়েছে যেখানে উভকামীতা সম্পর্কে প্রায় ২০০টি বই এবং কিছু চলচ্চিত্রের সংগ্রহ রয়েছে। ১৯৮৭ সালে, *দ্য ইস্ট কোস্ট বাইসেক্সুয়াল নেটওয়ার্ক* (বিআরসি -এর পূর্ব নাম) সংগ্রাহক রবিন ওচসের প্রাথমিক সংগ্রহ প্রকাশের মাধ্যমে প্রথম উভকামী ইতিহাসের সংরক্ষণাগার প্রতিষ্ঠা করে। সংরক্ষক ক্লেয়ার মর্টন সংস্থার সাথে যুক্ত উভকামী গবেষকদের সাহায্য করেছিলেন। ১৯৮৭ সালের ইস্ট কোস্ট বাইসেক্সুয়াল নেটওয়ার্কের থেকে অনুপ্রেরণা গ্রহন করে বে এরিয়া বাই+ এবং প্যান নেটওয়ার্ক প্রতিষ্ঠিত হয়।

বিআরসি সংস্থার পক্ষ থেকে দুই বছর অন্তর *উভকামী সম্পদ নির্দেশিকা* প্রকাশ করা হয়, যাতে উভকামী সংগঠন, উভকামী সম্পর্কিত বই এবং চলচ্চিত্র, ওয়েবসাইট এবং প্রাতিষ্ঠানিক নিবন্ধগুলির একটি বিস্তৃত তালিকা থাকে। নির্দেশিকার প্রথম সংস্করণটি ১৯৮০-এর দশকের মাঝামাঝি সময়ে প্রকাশিত হয়েছিল।

বিআরসি সংস্থার পৃষ্ঠপোষকতায় *গেটিং বাই: ভয়েসেস অফ বাইসেক্সুয়ালস অ্যারাউন্ড দ্য ওয়ার্ল্ড* শীর্ষক গ্রন্থটির রচনা ও প্রকাশ হয়। বর্তমানে বইটির দ্বিতীয় সংস্করণে প্রকাশিত হয়েছে। ২য় সংকলনটি সম্পাদনা করেছেন ওচস এবং সারাহ ই. রাউলি। গননা অনুসারে ৪২টি দেশের প্রায় ২২০ জন মানুষ এই বইটি সম্পর্কে আগ্রহ প্রকাশ করেছে। বইয়ের মূল বিষয়গুলির মধ্যে রয়েছে উভকামী সম্পর্ক, রাজনীতি, সম্প্রদায় এবং আরও অনেক কিছু। বইটিতে জাতি, শ্রেণী, জাতিগততা, লিঙ্গ পরিচয়, অক্ষমতা এবং জাতীয় পরিচয়ের সাথে উভকামীতার ছেদের কথাও আলোচনা করা হয়েছে করে।

২০১০ সালে বোস্টনে অনুষ্ঠিত এলজিবিটি গৌরব পদযাত্রার সময় প্রথমবার একটি সংস্থা হিসাবে বিআরসির নাম জঙ্গনের গোচরে আসে। ২০১৪ সালে, বিআরসি বছরের মার্চ মাসকে *উভকামী স্বাস্থ্য সচেতনতা মাস* হিসেবে ঘোষণা করে।

## তথ্যসূত্র

## বহিঃসংযোগ

* উভকামী রিসোর্স সেন্টার — অফিসিয়াল ওয়েবসাইট
* ১৯৮৩-২০০২ সালের বাইসেক্সুয়াল রিসোর্স সেন্টারের রেকর্ডগুলি ম্যাসাচুসেটসের বোস্টনের নর্থইস্টার্ন ইউনিভার্সিটি লাইব্রেরি, আর্কাইভস এবং স্পেশাল কালেকশন বিভাগে অবস্থিত।

বিষয়শ্রেণী:১৯৮৫-এ প্রতিষ্ঠিত সংগঠন
বিষয়শ্রেণী:এলজিবিটিকিউ-সম্পর্কিত সংস্থা
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
বিসি আলিমি ফাউন্ডেশন

**বিসি আলিমি ফাউন্ডেশন (**সংক্ষেপে **বিএফ)** হল একটি অলাভজনক সংস্থা যা ২০১৫ সালে প্রতিষ্ঠিত হয়েছিল। সরকারী নথিতে সংস্থার সদর দপ্তরের অবস্থান ছিল ইংল্যান্ড এবং ওয়েলসে। কিন্তু সমকামী বিবাহ নিষিদ্ধকরণ আইন ২০১৩ (এসএসএমপিএ) -এর ফলে বর্তমানে সংস্থাটি নাইজেরিয়া থেকে পরিচালিত হচ্ছে। এই ফাউন্ডেশন নাইজেরিয়ায় এমন এক সমাজ তৈরী করতে তৎপর যেখানে যৌন অভিমুখিতা বা লিঙ্গ পরিচয় নির্বিশেষে সকল মানুষের সাথে সমান আচরণ করা হবে। 

বিসি আলিমি ফাউন্ডেশনের প্রতিষ্ঠাতা এবং পরিচালক হলেন স্বয়ং বিসি আলিমি, যার নামে এই সংস্থা নামাঙ্কিত।  সময়ের সাথে সাথে বিসি আলিমি ফাউন্ডেশন নাইজেরিয়ার এলজিবিটিকিউ সম্প্রদায়ের উদ্দেশ্যে নিবেদিত একটি অন্যতম সংস্থা হিসাবে পরিচিত হয়ে উঠেছে। বিসি আলিমি ফাউন্ডেশন নাইজেরিয়ার সমকামী পুরুষ ও মহিলাদের এবং উভকামী সম্প্রদায়ের মানুষদের জন্য বিভিন্ন রকমের কর্মসূচী ও অনুষ্ঠানের মাধ্যমে স্থানীয় জনগনের মধ্যে সমকামিতা, বহুকামিতা ইত্যাদি বিষয় সম্পর্কে সচেতনতা প্রচারের কাজে গুরুত্বপূর্ণ ভূমিকা পালন করছে। ২০১৯ সালে, বিসি আলিমি ফাউন্ডেশন, এলটন জন এইডস ফাউন্ডেশনের সাথে একযোগে, নাইজেরিয়ায় সমকামী পুরুষদের জন্য একটি গৌরব পদযাত্রার আয়োজন করে। গৌরব পদযাত্রা উপলক্ষে একটি বিশেষ অনুষ্ঠানের আয়োজন করা হয়েছিল যার নাম রাখা হয় *নাইট অফ ডাইভারসিটি ২০১৯*।  এই বিশেষ অনুষ্ঠানটি  ২০১৯ সালের ২৯ অক্টোবর মঙ্গলবার লাগোসে অনুষ্ঠিত হয়েছিল। ২০১৮ সালে *হুইটসান টুর্নামেন্টের* প্রচারণা থেকে প্রাপ্ত অর্থ বিসি আলিমি ফাউন্ডেশনকে বরাদ্দ করা হয়েছিল। *হুইটসান টুর্নামেন্ট আউটরিচ ক্যাম্পেইন* বিদেশে কোনও এলজিবিটি সংগঠন, আন্দোলন বা উদ্যোগকে সমর্থন করে। তাদের এই উদ্যোগের মাধ্যমে বহু এলজিবিটিকিউ গোষ্ঠী এবং অলাভজনক সংস্থা উপকৃত হয়েছে।

## তথ্যসূত্র


বিষয়শ্রেণী:এলজিবিটিকিউ-সম্পর্কিত সংস্থা
জেনিথ ফাউন্ডেশন

**জেনিথ ফাউন্ডেশন** ১৯৯২ সালে প্রতিষ্ঠা করেছিলেন লেখক এবং কর্মী স্টেফানি ক্যাসেল। তাঁর সঙ্গে ছিলেন ক্রিস্টিন বার্নহ্যাম এবং ভ্যানকুভার জেনারেল হাসপাতালের প্রাদেশিক জেন্ডার ক্লিনিকের একজন ক্লিনিক্যাল সাইকোলজিস্ট প্যাট্রিসিয়া ডাইওল্ড। এটি প্রতিষ্ঠা হয়েছিল কানাডার ভ্যানকুভারে। এই ফাউন্ডেশনটি ট্রান্সজেন্ডারদের অধিকারের জন্য একটি সমর্থন এবং প্রচারণা গোষ্ঠী হিসাবে শুরু হয়েছিল। এরা ট্রান্সজেন্ডার সম্প্রদায়ের জন্য শিক্ষামূলক পুস্তিকা প্রকাশের ওপরও সক্রিয়ভাবে মনোযোগ দেয়।

## ইতিহাস
জেনিথ ১৯৯৩ সালে প্রতিষ্ঠিত হয়েছিল। এই সংগঠনের একটি প্রধান লক্ষ্য ছিল সামাজিক লিঙ্গ পরিচয়ের অধিকারের জন্য লড়াই করা এবং ট্রান্সজেন্ডারদের জন্য অন্যান্য এলজিবিটি গোষ্ঠীর মতো একই অধিকার এবং সুবিধা প্রদান করা।

এই দলের দুই সদস্য *হাই রিস্ক প্রজেক্ট সোসাইটি অফ কানাডা* গঠন করেন। এই সংস্থাটি লিঙ্গ পরিচয়ের ওপর শিক্ষামূলক সেমিনার আয়োজন করে এবং ব্রিটিশ কলাম্বিয়ার ট্রান্সজেন্ডার সম্প্রদায়ের বঞ্চিত অংশকে সহায়তা প্রদান করে।

## প্রকাশনা
জেনিথের সহ-প্রতিষ্ঠাতা স্টেফানি ক্যাসেল *জেনিথ নিউজলেটার* এবং *জেনিথ ডাইজেস্ট* শুরু করেছিলেন, পাশাপাশি ট্রান্সসেক্সুয়ালিজম এবং ট্রান্সজেন্ডারিজম সম্পর্কিত বেশ কয়েকটি রচনাও প্রকাশ করেছিলেন। *জেনিথ ফাউন্ডেশন নিউজলেটার* পরবর্তীতে *জেনিথ ডাইজেস্ট* নামে একটি পত্রিকার রূপ নেয়। এটি মূলত ভ্যাঙ্কুভার, ভ্যাঙ্কুভার দ্বীপ এবং ওকানাগানের ট্রান্সজেন্ডার মহিলা এবং পরিষেবা প্রদানকারীদের এই সংস্থার সদস্যপদের অংশ হিসাবে পাঠানো হত। এই ডাইজেস্টের লক্ষ্য ছিল সরকারি বিভাগ, সংস্থা এবং ট্রান্সসেক্সুয়াল এবং ট্রান্সজেন্ডার বিষয়গুলির সাথে সম্পর্কিত ব্যক্তিদের কাছে পৌঁছোনো। পত্রিকাটি ১৯৯৫ থেকে ২০০২ সাল পর্যন্ত প্রকাশিত হয়েছিল। *জেনিথ ডাইজেস্টের* মূল কপিগুলি ব্রিটিশ কলাম্বিয়ার ভিক্টোরিয়ার ট্রান্সজেন্ডার আর্কাইভে পাওয়া যাবে। প্রকাশনার শীর্ষে থাকাকালীন, ডাইজেস্টটি ২০০ জন সদস্যের কাছে পৌঁছেছিল এবং প্রায় প্রতিটি কানাডিয়ান প্রদেশে প্রচারিত হয়েছিল, এমনকি মার্কিন যুক্তরাষ্ট্র, যুক্তরাজ্য, নিউজিল্যান্ড এবং অস্ট্রেলিয়া পর্যন্তও পৌঁছেছিল।

প্রথম *জেনিথ ফাউন্ডেশন নিউজলেটারটি*র খসড়া করা হয়েছিল ১৯৯৩ সালের ৩০শে জুন এবং ১৯৯৩ সালের ৩০শে জুলাই তারিখে এটি চূড়ান্ত করা হয়েছিল, যাতে দূরত্বের কারণে অথবা সতর্কতা হিসেবে উপস্থিত থাকতে না পারার কারণে সদস্যদের সাথে প্রথম জেনিথ ফাউন্ডেশন সভার কার্যবিবরণী ভাগ করে নেওয়া যায়। ১৯৯৩ সালের ২৪শে জুন ভ্যাঙ্কুভার জেনারেল হাসপাতালের জেন্ডার ডিসফোরিয়া ক্লিনিকে অনুষ্ঠিত এই সভায় অপ্রত্যাশিতভাবে ৪৭ জন উপস্থিত ছিলেন, যাঁদের মধ্যে ছিলেন আয়োজক স্টেফানি ক্যাসেল (সভাপতি), ক্রিস্টিন বার্নহ্যাম (সভাপতি), বারবারা হ্যামন্ড (সচিব), আন্দ্রেয়া রিচার্ড, রেজিস্টার, ডেবি ব্র্যাডি, ট্রাস্টি।

প্রাথমিকভাবে, সম্পাদক ইঙ্গিত দিয়েছিলেন যে সদস্যদের সাথে যোগাযোগের জন্য ত্রৈমাসিক ভিত্তিতে একটি নিউজলেটার পাওয়া যাবে, সেইসাথে "ট্রান্সসেক্সুয়াল সম্প্রদায়ের আগ্রহের বিভিন্ন বিষয়ের ওপর শিক্ষামূলক উপাদান" সম্বলিত একটি প্রচারপত্রও ক্রয়ের জন্য উপলব্ধ থাকবে। জেনিথ ফাউন্ডেশনের সদস্যদের পরিচয় গোপন রাখার জন্য, নিউজলেটারে আরও বলা হয়েছিল যে ফাউন্ডেশনের প্রকাশনা এবং উপকরণগুলি গোপন রাখা উচিত, যাতে "গণমাধ্যমের পক্ষ থেকে অপ্রয়োজনীয় আগ্রহ" রোধ করা যায়। ফলে, জেনিথ ফাউন্ডেশনের প্রকাশনা সম্পর্কে অনলাইনে খুব কম তথ্য পাওয়া যায়।

## তথ্যসূত্র

বিষয়শ্রেণী:১৯৯২-এ প্রতিষ্ঠিত সংগঠন
বিষয়শ্রেণী:১৯৯২-এ ব্রিটিশ কলোম্বিয়ায় প্রতিষ্ঠিত সংগঠন
বিষয়শ্রেণী:ভ্যানকুভার ভিত্তিক সংগঠন
বিষয়শ্রেণী:রূপান্তরিত লিঙ্গ সংগঠন
হ্যারি গ্রিয়ার

**স্যার হ্যারি গ্রিয়ার** (১৮ সেপ্টেম্বর ১৮৭৬ - ২০ মার্চ ১৯৪৭) ছিলেন একজন ব্রিটিশ ব্যবসায়ী এবং রক্ষণশীল রাজনীতিবিদ।

১৯১৮ সালে একটি উপনির্বাচনে তিনি ক্ল্যাফামের সংসদ সদস্য নির্বাচিত হন। তবে সেই বছরের সাধারণ নির্বাচনে তিনি ওয়েলসের নির্বাচনী এলাকা থেকে প্রতিদ্বন্দ্বিতা করেন এবং জয়লাভ করেন। ১৯২২ সালের পরবর্তী নির্বাচন পর্যন্ত তিনি এই আসনটি ধরে রেখেছিলেন। ১৯২২ সালের নববর্ষ সম্মান তালিকায় তাকে নাইট উপাধি দেওয়া হয়েছিল।

পরবর্তীতে তিনি লর্ড রবার্টস মেমোরিয়াল ওয়ার্কশপের চেয়ারম্যান হন, এটি একটি সংস্থা যা আহত প্রাক্তন সৈনিকদের কর্মসংস্থান সৃষ্টির জন্য প্রতিষ্ঠিত হয়েছিল এবং ফিল্ড মার্শাল লর্ড রবার্টসের নামে নামকরণ করা হয়েছিল। ১৯৩০-এর দশকে তিনি বেয়ার্ড টেলিভিশন কোম্পানির বোর্ডে যোগদান করেন এবং শীঘ্রই এর চেয়ারম্যান হন। ১৯৩৪ সালে শেয়ারহোল্ডারদের উদ্দেশ্যে তার ভাষণ টেলিভিশনের মাধ্যমে ক্রিস্টাল প্যালেস থেকে লন্ডনের ওয়ার্ডোর স্ট্রিটের ফিল্ম হাউসে অনুষ্ঠিত এক সভায় প্রচারিত হয়েছিল, যা সাত মাইল দূরে ছিল। মৃত্যুর আগ পর্যন্ত তিনি স্কটিশ মেশিন টুল কর্পোরেশনের চেয়ারম্যান ছিলেন।

তিনি ১৯০৬ সালে বিয়ে করেন এবং তার তিন কন্যা সন্তান ছিল।

## তথ্যসূত্র

* 
* Obituary, The Times, 21 March 1947

## বহিঃসংযোগ
* 
* 

বিষয়শ্রেণী:নাইটস ব্যাচেলর
বিষয়শ্রেণী:যুক্তরাজ্যের সংসদ সদস্য ১৯১৮-১৯২২
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৪৭-এ মৃত্যু
বিষয়শ্রেণী:১৮৭৬-এ জন্ম
টমাস বল সিলকক

**টমাস বল সিলকক** (১৯ সেপ্টেম্বর ১৮৫৪ - ১ এপ্রিল ১৯২৪), ছিলেন একজন ব্রিটিশ লিবারেল পার্টির রাজনীতিবিদ যিনি উগ্রপন্থী ঐতিহ্যের অধিকারী ছিলেন।

## পটভূমি
তিনি উইল্টশায়ারের অ্যাভনের ব্র্যাডফোর্ডে থমাস বল সিলকক এবং অ্যামেলিয়া মিলসমের ঘরে জন্মগ্রহণ করেন। তিনি ব্রিস্টল গ্রামার স্কুলে শিক্ষিত ছিলেন। তিনি লন্ডন বিশ্ববিদ্যালয় থেকে বিএসসি করেছেন। তিনি ১৮৮১ সালে বাথের মেরি ফ্রান্সেস ট্যারান্টকে বিয়ে করেন। তাদের তিন ছেলে এবং দুই মেয়ে ছিল।

## কর্মজীবন
তিনি একজন স্থপতি এবং জরিপকারী হিসেবে কাজ করতেন। তিনি ১৯০০ থেকে ১৯০১ সাল পর্যন্ত এবং আবার ১৯১০ থেকে ১৯১১ সাল পর্যন্ত বাথের মেয়র ছিলেন। তিনি ছিলেন শান্তির বিচারপতি। ১৯০৬ সালের সাধারণ নির্বাচনে তিনি সমারসেটের ওয়েলস বিভাগের জন্য লিবারেল এমপি নির্বাচিত হন, কনজারভেটিভদের কাছ থেকে আসনটি জিতে নেন। ১৯১০ সালের জানুয়ারিতে অনুষ্ঠিত পরবর্তী সাধারণ নির্বাচনে তিনি রক্ষণশীলদের কাছে পরাজিত হন। তিনি আর সংসদে দাঁড়াননি।

## আরও পড়ুন

* *থমাস বল সিলকক অফ বাথ: আ স্মারক*, নাথানিয়েল মিকলেমের লেখা, জি. অ্যালেন এবং আনউইন দ্বারা প্রকাশিত, ১৯২৪

## তথ্যসূত্র

বিষয়শ্রেণী:ব্রিস্টল গ্রামার স্কুলে শিক্ষিত ব্যক্তি
বিষয়শ্রেণী:ব্র্যাডফোর্ড অন অ্যাভনের ব্যক্তি
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুক্তরাজ্যের সংসদ সদস্য ১৯০৬-১৯১০
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:১৯২৪-এ মৃত্যু
বিষয়শ্রেণী:১৮৫৪-এ জন্ম
জর্জ স্যান্ডিস (রাজনীতিবিদ)

ক্যাপ্টেন **জর্জ জন স্যান্ডিস**  সেপ্টেম্বর ১৮৭৫ - ৩ সেপ্টেম্বর ১৯৩৭) ছিলেন একজন ব্রিটিশ কূটনীতিক এবং রক্ষণশীল রাজনীতিবিদ।

## জীবনের প্রথমার্ধ
স্যান্ডিস ছিলেন গ্লুচেস্টারশায়ারের স্ট্রাউডের স্লেড হাউসের জেমস স্যান্ডিসের ছেলে। তিনি অক্সফোর্ডের ক্লিফটন কলেজ এবং পেমব্রোক কলেজে পড়াশোনা করেন।

## সামরিক কর্মজীবন
তিনি সেকেন্ড লেফটেন্যান্ট হিসেবে কমিশন লাভ করেন এবং ১৮৯৯ সালে দ্বিতীয় বোয়ার যুদ্ধে গ্ল্যামারগান ইওম্যান্রিতে দায়িত্ব পালন করেন। এরপর ১৫ আগস্ট ১৯০০ সালে ৫ম ড্রাগন গার্ডসে সেকেন্ড লেফটেন্যান্ট হিসেবে নিযুক্ত হওয়ার পর নিয়মিত সেনাবাহিনীতে স্থানান্তরিত হন। ১৯০১ সালের ২৮ আগস্ট দক্ষিণ আফ্রিকায় থাকাকালীন তিনি লেফটেন্যান্ট হিসেবে পদোন্নতি পান। যুদ্ধ শেষ হওয়ার পর তিনি ১৯০২ সালের নভেম্বরে দ্বিতীয় লাইফ গার্ডে স্থানান্তরিত হন। ১৯০৫ সালে তিনি সেনাবাহিনী ত্যাগ করেন। প্রথম বিশ্বযুদ্ধে তিনি ব্রিটিশ অভিযান বাহিনীতে পুনরায় যোগদান করেন এবং ইপ্রেসে আহত হন।

## সংসদীয় এবং কূটনৈতিক কর্মজীবন
স্যান্ডিস ১৯১০ থেকে ১৯১৮ সাল পর্যন্ত ওয়েলসের সংসদ সদস্য ছিলেন। পরে তিনি কূটনৈতিক চাকরিতে যোগদান করেন। তিনি বার্নে ব্রিটিশ লেজিশনে (১৯২১-২২) এবং প্যারিসে (১৯২২-২৫) একজন সম্মানসূচক অ্যাটাশে হিসেবে দায়িত্ব পালন করেন।

## তথ্যসূত্র

## বহিঃসংযোগ
* 
* Image of Captain George John Sandys (1875-1937) The Lafayette Negative Archive
* 

বিষয়শ্রেণী:পেমব্রোক কলেজ, অক্সফোর্ডের প্রাক্তন শিক্ষার্থী
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৩৭-এ মৃত্যু
বিষয়শ্রেণী:১৮৭৫-এ জন্ম
বিষয়শ্রেণী:স্যান্ডিস পরিবার
নর্থ স্টার গে রোডিও অ্যাসোসিয়েশন

**নর্থ স্টার গে রোডিও অ্যাসোসিয়েশন (এনএসজিআরএ)** হল মধ্য-পশ্চিম মার্কিন যুক্তরাষ্ট্রের (প্রধানত মিনেসোটা এবং উইসকনসিন অঞ্চল) সমকামী পুরুষদের একটি রোডিও (প্রতিযোগিতামূলক অশ্বারোহন ক্রীড়া) অ্যাসোসিয়েশন। "রোডিও সংস্কৃতি ছড়িয়ে দেওয়ার" এবং স্থানীয় দাতব্য সংস্থাগুলির জন্য তহবিল সংগ্রহের জন্য এটি প্রতিষ্ঠিত হয়েছিল। এই অ্যাসোশিয়েশন চেয়েছিল যুক্তরাষ্ট্রের গে রোডিও সংগঠনগুলির সম্প্রদায়ে সকল লিঙ্গ ও যৌন পরিচয়সম্পন্ন মানুষের প্রবেশাধিকার নিশ্চিত করতে। এটি একটি অলাভজনক সংস্থা এবং আন্তর্জাতিক গে রোডিও অ্যাসোসিয়েশন (আইজিআরএ)-এর সদস্য।

১৯৮৯ সালে প্রতিষ্ঠিত হবার পর, প্রথম দুই বছরের মধ্যে এনএসজিআরএ-র সদস্য সংখ্যা ১০০ জনেরও বেশি হয়ে দাঁড়িয়েছিল এবং ১৯৯৩ সালের প্রাইড সপ্তাহে এর উদ্বোধনী রোডিও অনুষ্ঠানটি হয়েছিল। ১৯৮০ এবং ১৯৯০ এর দশকের গোড়ার দিকে এই সংস্থার "বিশাল" অনুসারী গড়ে ওঠার পর, ১৯৯০ এর দশকের শেষের দিকে দেশের মধ্যে উন্মাদনা ম্লান হতে শুরু করলে, এটি ঋণগ্রস্ত হয়ে পড়ে এবং সদস্য সংখ্যা হ্রাস পেতে থাকে। সাত বছর ধরে কোনও রোডিও প্রতিযোগিতা না হওয়ার পর, ২০১৫ সালে একটি রোডিও অনুষ্ঠিত হয়েছিল, যেখানে একটি মোটামুটি সংখ্যার মানুষ যোগদান করেছিলেন। ২০১৬ সালে আরও একটি রোডিও অনুষ্ঠিত হয়েছিল, যেটি তুলনামূলকভাবে বেশি সফল ছিল। ২০১৬ সালের আগস্টে মিনেসোটার হুগো শহরের ডেড ব্রোক এরেনায় অনুষ্ঠিত রোডিওতে "গতি, দড়ি ছোঁড়া, রাফ স্টক (বুনো ঘোড়া বা ষাঁড়ে চড়ার মতো ঝুঁকিপূর্ণ ইভেন্ট) এবং ক্যাম্প ইভেন্ট"-এর মতো প্রতিযোগিতা অন্তর্ভুক্ত ছিল। প্রতিযোগিতা থেকে লাভের অংশ মিনিয়াপলিসের অ্যালাইভনেস প্রকল্পে দান করা হয়েছিল।

অ্যাসোসিয়েশনের ওয়েবসাইট অনুসারে, কোভিড-১৯ এর বৈশ্বিক মহামারির কারণে ২০২০ সালের নর্থ স্টার রিজিওনাল রোডিও বাতিল করা হয়েছিল।

## তথ্যসূত্র

বিষয়শ্রেণী:যুক্তরাষ্ট্রের এলজিবিটিকিউ ক্রীড়া সংগঠন
উইলিয়াম ডিকিনসন (১৭৭১–১৮৩৭)

**উইলিয়াম ডিকিনসন** (১৭৭১–১৮৩৭) ছিলেন একজন ইংরেজ রাজনীতিবিদ, ১৭৯৬ থেকে ১৮৩১ সাল পর্যন্ত সংসদে ছিলেন।

## জীবন
তিনি ব্রিস্টলের এক বণিক পরিবারের সন্তান, যারা জ্যামাইকার দাস মালিক ছিলেন। তিনি ছিলেন উইলিয়াম ডিকিনসনের জ্যেষ্ঠ পুত্র, যিনি একজন সংসদ সদস্যও ছিলেন এবং তার স্ত্রী ফিলিপা ফুলার, যিনি লন্ডনের পশ্চিম ভারতের বণিক এবং জ্যামাইকার এজেন্ট স্টিফেন ফুলারের কন্যা। তিনি ওয়েস্টমিনস্টার স্কুল এবং অক্সফোর্ডের ক্রাইস্ট চার্চে শিক্ষা লাভ করেন যেখানে তিনি ১৭৮৯ সালে ম্যাট্রিকুলেশন পাস করেন, ১৭৯৩ সালে বিএ এবং ১৭৯৫ সালে এমএ ডিগ্রি অর্জন করেন। তার বাবার মৃত্যুর পর তিনি কিংওয়েস্টনের পারিবারিক সম্পত্তিতে আসেন।

ডিকিনসন ১৭৯৬ সালে ইলচেস্টারের হয়ে হাউস অফ কমন্সে প্রবেশ করেন, তিনি ছিলেন উইলিয়াম পিট দ্য ইয়ংগারের সমর্থক ছিলেন। ১৮০২ সালে তিনি লস্টউইথিয়েলের হয়ে সফলভাবে লড়াই করেছিলেন এবং ১৮০৪ থেকে ১৮০৬ সময়কালে অ্যাডমিরালটির লর্ড ছিলেন। ১৮০৬ সালে তিনি সমারসেটের জন্য নির্বাচিত হন। এই আসনটি তিনি ১৮৩১ সাল পর্যন্ত ধরে রেখেছিলেন এবং সাধারণত হুইগ বিরোধী দলের প্রতি তার সমর্থন স্থানান্তরিত করেন। তিনি ক্যাথলিক মুক্তির বিরোধিতা করতে এসেছিলেন।

## তথ্যসূত্র

বিষয়শ্রেণী:লর্ড অফ অ্যাডমিরালটি
বিষয়শ্রেণী:যুক্তরাজ্যের সংসদ সদস্য ১৮৩০-১৮৩১
বিষয়শ্রেণী:যুক্তরাজ্যের সংসদ সদস্য ১৮২৬-১৮৩০
বিষয়শ্রেণী:যুক্তরাজ্যের সংসদ সদস্য ১৮২০-১৮২৬
বিষয়শ্রেণী:যুক্তরাজ্যের সংসদ সদস্য ১৮১৮-১৮২০
বিষয়শ্রেণী:যুক্তরাজ্যের সংসদ সদস্য ১৮১২-১৮১৮
বিষয়শ্রেণী:যুক্তরাজ্যের সংসদ সদস্য ১৮০৭-১৮১২
বিষয়শ্রেণী:যুক্তরাজ্যের সংসদ সদস্য ১৮০৬-১৮০৭
বিষয়শ্রেণী:যুক্তরাজ্যের সংসদ সদস্য ১৮০২-১৮০৬
বিষয়শ্রেণী:যুক্তরাজ্যের সংসদ সদস্য ১৮০১-১৮০২
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০
বিষয়শ্রেণী:১৮৩৭-এ মৃত্যু
বিষয়শ্রেণী:১৭৭১-এ জন্ম
রবার্ট এডমন্ড ডিকিনসন

**রবার্ট এডমন্ড ডিকিনসন** (১ আগস্ট ১৮৬২ - ১৯৪৭) ছিলেন একজন ইংরেজ ব্যাংকার এবং কনজারভেটিভ পার্টির রাজনীতিবিদ।

## জীবন
তিনি এডমন্ড হেনরি ডিকিনসন (১৮২১-১৮৯৬) এর পুত্র। তার দাদা ছিলেন উইলিয়াম ডিকিনসন (১৭৭১-১৮৩৭)। তিনি সমারসেট বংশোদ্ভূত ছিলেন, কিন্তু ১৮৬২ সালের ১ আগস্ট লন্ডনের কাছে জন্মগ্রহণ করেন। তিনি ইটন কলেজে পড়াশোনা করেন এবং ১৮৮০ সালে কেমব্রিজের ট্রিনিটি কলেজ থেকে ম্যাট্রিকুলেশন পাস করেন এবং ১৮৮৪ সালে বিএ ডিগ্রি অর্জন করেন।

ডিকিনসন স্টাকি'স ব্যাংকে কাজ করতে যান। তিনি সমারসেটের শান্তির বিচারপতি এবং সমারসেট ইম্পেরিয়াল ইওম্যান্রির একজন কর্মকর্তা ছিলেন। ১৮৯৯ সালে তিনি ওয়েলসের সংসদ সদস্য নির্বাচিত হন। একজন রক্ষণশীল হিসেবে, ১৯০৬ সাল পর্যন্ত তিনি এই আসনে অধিষ্ঠিত ছিলেন। ১৮৯৯ সালে বাথের মেয়রও ছিলেন। তিনি ১৯০২ থেকে ১৯১০ সাল পর্যন্ত আলবানীর বাসিন্দা ছিলেন। ১৯১০ সালের জানুয়ারির সাধারণ নির্বাচনে তিনি সেন্ট প্যানক্রাস ওয়েস্ট থেকে প্রতিদ্বন্দ্বিতা করে পরাজিত হন। তিনি লিবারেল স্যার উইলিয়াম জব কলিন্সের কাছে অল্পের জন্য হেরে যান।

১৯১৩ সালে ডিকিনসন পার'স ব্যাংকে কাজ করছিলেন, যা স্টুকি'স ব্যাংকের দায়িত্ব গ্রহণ করে; প্রযুক্তিগতভাবে এটি ছিল একটি একত্রীকরণ, এবং যখন এটি ১৯০৯ সালে সম্পন্ন হয়েছিল, তখন ডিকিনসন স্টুকি'স-এর একজন পরিচালক ছিলেন। পরবর্তীতে তিনি ওয়েস্টমিনস্টার ব্যাংক এবং স্ট্যান্ডার্ড ব্যাংক অফ সাউথ আফ্রিকার পরিচালক ছিলেন।

ডিকিনসন ১৯৪৭ সালে মারা যান।

## তথ্যসূত্র

বিষয়শ্রেণী:যুক্তরাজ্যের সংসদ সদস্য ১৯০০-১৯০৬
বিষয়শ্রেণী:যুক্তরাজ্যের সংসদ সদস্য ১৮৯৫-১৯০০
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:১৯৪৭-এ মৃত্যু
বিষয়শ্রেণী:১৮৬২-এ জন্ম
বিষয়শ্রেণী:ইংরেজ ব্যাংকার
বিষয়শ্রেণী:বাথ, সমারসেটের মেয়র
লর্ড জর্জ হ্যামিল্টন

**লর্ড জর্জ ফ্রান্সিস হ্যামিল্টন**  (১৭ ডিসেম্বর ১৮৪৫ - ২২ সেপ্টেম্বর ১৯২৭) ছিলেন ১৯ শতকের শেষের দিকে এবং ২০ শতকের গোড়ার দিকের একজন ব্রিটিশ রক্ষণশীল দলের রাজনীতিবিদ যিনি অ্যাডমিরালটির প্রথম লর্ড এবং ভারতের সেক্রেটারি অফ স্টেট হিসেবে দায়িত্ব পালন করেছিলেন।

## রাজনৈতিক জীবন
হ্যামিল্টন ১৮৬৮ থেকে ১৮৮৫ সাল পর্যন্ত মিডলসেক্সের এবং ১৮৮৫ থেকে ১৯০৬ সাল পর্যন্ত ইলিংয়ের সংসদ সদস্য ছিলেন। তিনি ১৮৭৪ থেকে ১৮৭৮ সাল পর্যন্ত বেঞ্জামিন ডিজরাইলির অধীনে ভারতের আন্ডার-সেক্রেটারি অফ স্টেট হিসেবে এবং ১৮৭৮ থেকে ১৮৮০ সাল পর্যন্ত শিক্ষা কমিটির ভাইস-প্রেসিডেন্ট হিসেবে দায়িত্ব পালন করেন এবং ১৮৭৮ সালে প্রিভি কাউন্সিলের শপথ গ্রহণ করেন।

১৮৮৫ সালে লর্ড স্যালিসবারির অধীনে তিনি অ্যাডমিরালটির প্রথম লর্ড হিসেবে মন্ত্রিসভায় প্রবেশ করেন, এই পদে তিনি ১৮৮৬ সাল পর্যন্ত এবং আবার ১৮৮৬ থেকে ১৮৯২ সালের মধ্যে অধিষ্ঠিত ছিলেন। ১৮৯৪ সালে তিনি লন্ডন স্কুল বোর্ডের চেয়ারম্যান নির্বাচিত হন। ইউনিয়নবাদীরা সাধারণ নির্বাচনে জয়লাভ করার এক বছর পর তিনি পদত্যাগ করেন এবং স্যালিসবারির অধীনে ভারতের সেক্রেটারি অফ স্টেট হন, যা তিনি ১৯০৩ সাল পর্যন্ত, আর্থার বেলফোরের প্রধানমন্ত্রীত্বের শেষ বছর পর্যন্ত বহাল ছিলেন। ১৯০৩ সালের দরবার সম্মাননায় তিনি নাইট গ্র্যান্ড কমান্ডার অফ দ্য অর্ডার অফ দ্য স্টার অফ ইন্ডিয়া (GCSI) নিযুক্ত হন,   এবং ২৮ জানুয়ারী ১৯০৩ সালে উইন্ডসর ক্যাসেল পরিদর্শনের সময় রাজা সপ্তম এডওয়ার্ড কর্তৃক নাইট উপাধি লাভ করেন এবং তাকে এই সম্মাননা প্রদান করেন।

১৯১৬ সালে তিনি মেসোপটেমিয়া তদন্ত কমিশনের অংশ ছিলেন।

হ্যামিল্টন ১৯২৭ সালের সেপ্টেম্বরে ৮১ বছর বয়সে লন্ডনের পোর্টম্যান স্কয়ারে তার বাড়িতে মারা যান। তার স্ত্রী এগারো বছর বেঁচে ছিলেন এবং ১৯৩৮ সালের এপ্রিল মাসে মারা যান।

## তথ্যসূত্র

## বহিঃসংযোগ

* 
*CricketArchive: Lord George Hamilton
* 

বিষয়শ্রেণী:ইংরেজ শান্তির বিচারপতি
বিষয়শ্রেণী:নাইটস গ্র্যান্ড কমান্ডার অফ দ্য অর্ডার অফ দ্য স্টার অফ ইন্ডিয়া
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:১৮৬৪ থেকে ১৮৮৯ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:যুক্তরাজ্যের সংসদ সদস্য ১৯০০-১৯০৬
বিষয়শ্রেণী:যুক্তরাজ্যের সংসদ সদস্য ১৮৯৫-১৯০০
বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫
বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২
বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬
বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫
বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০
বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:অ্যাডমিরালটির প্রথম লর্ড
বিষয়শ্রেণী:রাইফেল ব্রিগেড কর্মকর্তা
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:হ্যারো স্কুলে শিক্ষিত ব্যক্তি
বিষয়শ্রেণী:১৯২৭-এ মৃত্যু
বিষয়শ্রেণী:১৮৪৫-এ জন্ম
বিষয়শ্রেণী:ব্রিটিশ ক্রীড়াবিদ-রাজনীতিবিদ
বিষয়শ্রেণী:১৯শ শতাব্দীর ইংরেজ পুরুষ ক্রীড়াবিদ
বিষয়শ্রেণী:১৯শ শতাব্দীর ব্রিটিশ সামরিক ব্যক্তি
বিষয়শ্রেণী:লন্ডন স্কুল বোর্ডের সদস্য
ব্ল্যাক গে মেনস অ্যাডভাইজরি গ্রুপ

**ব্ল্যাক গে মেনস অ্যাডভাইজরি গ্রুপ** হল আফ্রিকান বংশোদ্ভূত সমকামী বা উভকামী পুরুষদের একটি এলজিবিটি সংগঠন। এই সংগঠনটি ২০০৩ সালে যুক্তরাজ্যে প্রতিষ্ঠিত হয়েছিল। আফ্রিকান বংশোদ্ভূত সমকামী বা উভকামী পুরুষদের মানবাধিকারের পক্ষে কাজ করা এই দলের অন্যতম লক্ষ্য। এই সংস্থাটি মূলত স্বাস্থ্যকর্মী এবং স্বেচ্ছাসেবী সংস্থাগুলিকে আইনি পরামর্শ দেওয়ার জন্য প্রতিষ্ঠিত হয়েছিল, কিন্তু পরবর্তীকালে সংস্থার কার্যক্রম বিভিন্ন সম্ভাবনাময় এবং বৃহত্তর ক্ষেত্রে প্রসারিত হয়েছিল।

*স্টপ মার্ডার* নামক যুক্তরাজ্যের আঞ্চলিক সংগীত আন্দোলন (*স্টপ মার্ডার মিউজিক ক্যাম্পেইন* ) -এর সাথে জড়িত প্রধান দলগুলির মধ্যে একটি ছিল এই *ব্ল্যাক গে মেনস অ্যাডভাইজরি গ্রুপ*।  তাদের সাহচর্য ও সুপরামর্শের জন্য *ব্ল্যাক গে মেনস অ্যাডভাইজরি গ্রুপ* ২০০৭ সালে আঞ্চলিক *গে এবং লেসবিয়ান পুরস্কারে* ভূষিত হয়েছিল। এছাড়াও *স্টপ মার্ডার মিউজিক ক্যাম্পেইনের* পক্ষ থেকে *ব্ল্যাক গে মেনস অ্যাডভাইজরি গ্রুপ*  -কে কৃষ্ণাঙ্গ এলজিবিটি সম্প্রদায়ের পুরুস্কার অনুষ্ঠানে পুরষ্কৃত ও সম্মানিত করা হয়েছিল।  সেইসময় কিছু শিল্পীদের গানে সমকামীদের বিরুদ্ধে সহিংস বা বিদ্বেষমূলক ভাষা ব্যবহৃত হতো। তখন জ্যামাইকান বংশোদ্ভূত চেয়ারম্যান ডেনিস কার্নি, শিল্পী বিনি ম্যান, সিজলা এবং ক্যাপলেটনের সাথে একযোগে *রেগে কম্প্যাশনেট অ্যাক্ট* -এর সূচনা করে যার মাধ্যমে শিল্পীরা প্রতিশ্রুতি দেন যে, তারা তাদের গান বা বক্তব্যে *সমকামী বিরোধী* বক্তব্য আর ব্যবহার করবেন না।।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2010)">তথ্যসূত্র প্রয়োজন</span>]]* &#x5D;

বিজিএমএ আঞ্চলিক *মোবো অ্যাওয়ার্ডস* নামক পুরুস্কার অনুষ্ঠানে *স্টপ মার্ডার* মিউজিক আন্দোলনকে সমর্থন করে কিছু তৎকালীন শিল্পীকে অসন্তুষ্ট করেছিলেন। ডেনিস কার্নি তখন যুক্তি দিয়েছিলেন যে, "আমরা এই ধারণাটিকে প্রত্যাখ্যান করি যে সমকামীতা কৃষ্ণাঙ্গ সংস্কৃতির অবিচ্ছেদ্য অংশ।" 

## তথ্যসূত্র

বিষয়শ্রেণী:২০০৩-এ প্রতিষ্ঠিত সংগঠন
বিষয়শ্রেণী:সমকামী পুরুষদের সংগঠন
ফ্রান্সিস ডিকিনসন (রাজনীতিবিদ)

**ফ্রান্সিস হেনরি ডিকিনসন** (৬ জানুয়ারী ১৮১৩ - ১৭ জুলাই ১৮৯০) ছিলেন একজন ইংরেজ কনজারভেটিভ পার্টির রাজনীতিবিদ। তিনি ১৮৪১ থেকে ১৮৪৭ সাল পর্যন্ত পশ্চিম সমারসেটের সংসদ সদস্য (এমপি) ছিলেন।

## জীবন
তিনি ১৭৯৬ থেকে ১৮০৬ সাল পর্যন্ত সমারসেটের সংসদ সদস্য (এমপি) উইলিয়াম ডিকিনসনের (১৭৪৫-১৮০৬) নাতি এবং ১৮০৬ থেকে ১৮৩১ সাল পর্যন্ত সমারসেটের সংসদ সদস্য উইলিয়াম ডিকিনসনের (১৭৭১-১৮৩৭) পুত্র ছিলেন। ফ্রান্সিস তার বাবার সমারসেট এবং জ্যামাইকার সম্পত্তি উত্তরাধিকারসূত্রে পেয়েছিলেন। তিনি ওয়েস্টমিনস্টার স্কুলে পড়াশোনা করেন এবং ১৮৩১ সালে কেমব্রিজের ট্রিনিটি কলেজ থেকে ম্যাট্রিকুলেশন পাস করেন, ১৮৩৫ সালে বিএ এবং ১৮৩৮ সালে এমএ ডিগ্রি অর্জন করেন। ১৮৩৫ সালে তাকে অভ্যন্তরীণ মন্দিরে ভর্তি করা হয়।

## তথ্যসূত্র

## বহিঃসংযোগ
* 

বিষয়শ্রেণী:১৯শ শতাব্দীর ইংরেজ ব্যবসায়ী
বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৮৯০-এ মৃত্যু
বিষয়শ্রেণী:১৮১৩-এ জন্ম
বিষয়শ্রেণী:১৯শ শতাব্দীর ইংরেজ জমিদার
বিষয়শ্রেণী:সমারসেটের রাজনীতিবিদ
জঁর প্লুরিয়েল

**জঁর প্লুরিয়েল** (**জিপি**) হল একটি বেলজিয়ান এনজিও, ২০০৭ সালে যেটির প্রতিষ্ঠা করেছিলেন ম্যাক্স নিসল, লন্ডে এনগোসো এবং টাঙ্গুই পিনক্সটেরেন। এর উদ্দেশ্য ছিল তরল লিঙ্গের ব্যক্তি (একটি অনির্দিষ্ট লিঙ্গ পরিচয়), ট্রান্স এবং আন্তঃলিঙ্গ ব্যক্তিদের দৃশ্যমানতা প্রচার করা।

## ইতিহাস
২০০৬ সালের শেষের দিকে, ম্যাক্স নিসল মাসিক ড্র্যাগ কিং কর্মশালা আয়োজনের জন্য লেস ড্র্যাগ কিংস ডি ব্রুক্সেলস (ডিকেবি) তৈরি করেন। ডিকেবি-তে কাজ করার সময়, তিনি ট্রান্সসুরক্ষা (ট্রান্সজেন্ডারেরা যে অসম সুরক্ষা ব্যবস্থার মুখোমুখি হন) বিষয়ে তথ্যের অভাব সম্পর্কে সচেতন হন এবং এই সমস্যার সম্মুখীন ব্যক্তিদের জন্য দরকারী তথ্য প্রদানের লক্ষ্যে একটি সমিতি তৈরি করার সিদ্ধান্ত নেন। নিসল, লন্ডে এনগোসো এবং টাঙ্গুই পিনক্সটেরেন একত্রে, ২০০৭ সালের ১৬ই অক্টোবর তারিখে, জঁর প্লুরিয়েল অ্যাসোসিয়েশন প্রতিষ্ঠা করেন। তাঁদের ওয়েবসাইটটি ইংরেজি, ফরাসি এবং ওলন্দাজ ভাষায় পাওয়া যায়। এটি উপস্থাপন করে ডোমেইন পাবলিক [আর্কাইভ], যেটি ওপেন সোর্স সফ্টওয়্যারের সমর্থনের পক্ষে থাকা একটি বেলজিয়ান সমিতি।

ডিকেবি ২০১২ সালে স্বাধীন হয়, তারা ড্র্যাগ কিং অনুষ্ঠান এবং পরিবেশনার আয়োজন অব্যাহত রাখে। তাদের ড্র্যাগ কিং কর্মশালায় প্রায়শই সামাজিক লিঙ্গ পরিচয় এবং লিঙ্গ কর্মক্ষমতা সম্পর্কে আলোচনা অন্তর্ভুক্ত থাকে।

২০১৬ সালে, জঁর প্লুরিয়েল আর্থিক সংকটের সম্মুখীন হয় এবং আর্থিক অভাবের কারণে কর্মীদের বরখাস্ত করা হয়।

২০১৭ সালের ডিসেম্বরে ইনস্টিটিউট ফর দ্য ইকুয়ালিটি অফ উইমেন অ্যান্ড মেন তাদের ইনস্টিটিউটের ১৫ বছর পূর্তি উদযাপনের সময় "সমান সুযোগের প্রতিনিধি"দের একটি দলে অংশগ্রহণের জন্য জঁর প্লুরিয়েলকে বেছে নেয়।

২০১৭ সালে, হেলোইস গুইমিন-ফাতিও একজন সহ-নেতা হয়েছিলেন।

## প্রধান উদ্দেশ্য
জঁর প্লুরিয়েল ট্রান্সজেন্ডার, তরল লিঙ্গের ব্যক্তি এবং আন্তঃলিঙ্গ ব্যক্তিদের জন্য একটি প্রচারণা গোষ্ঠী হিসেবে কাজ করে। ট্রান্স, ইন্টারসেক্স এবং লিঙ্গগত পার্থক্যের ব্যক্তিদের প্রতি বৈষম্য প্রতিরোধের জন্য এই সমিতি ব্রাসেলস এবং ওয়ালোনিয়ায় বিভিন্ন কার্যক্রম পরিচালনা করে। ওয়েবসাইটটি চিকিৎসা, সামাজিক ও মনস্তাত্ত্বিক চর্চা, পাশাপাশি জীববিদ্যা এবং তা যেভাবে পড়ানো হয়, তার ওপর সমালোচনামূলক নারীবাদী বিশ্লেষণ প্রদানকারী প্রবন্ধ সরবরাহ করে।

এই সমিতিটি নারীবাদী সমকামী আন্দোলনের অংশ বলে দাবি করে এবং *এলজিবিটিকিউআই* এবং নারীবাদী সমিতিগুলির সাথে সহযোগিতায় কাজ করে। এটি জোগ্জাকার্তা নীতিমালা মেনে চলে। বৈষম্য মোকাবেলায় লিঙ্গ নিরপেক্ষ ভাষার পক্ষেও রয়েছে এই সমিতি।

জঁর প্লুরিয়েলের লক্ষ্যগুলির মধ্যে রয়েছে মানসিক অসুস্থতার তালিকা থেকে ট্রান্স-পরিচয়ের ব্যক্তিদের বাদ দেওয়া; ট্রান্সজেন্ডার, তরল লিঙ্গ এবং আন্তঃলিঙ্গ ব্যক্তিদের জন্য জোরপূর্বক মানসিক চিকিৎসা বাদ দেওয়া; লিঙ্গ নির্বিশেষে, বিনামূল্যে এবং সমস্ত নথির জন্য চাহিদা অনুযায়ী তাদের প্রথম নাম পরিবর্তন করার অনুমতি দেওয়া; সরকারী নথিতে লিঙ্গ উল্লেখ বাদ দেওয়া; সমস্ত ট্রান্স মানুষ, তরল লিঙ্গের ব্যক্তি এবং আন্তঃলিঙ্গ ব্যক্তিদের বিপদে আশ্রয় প্রদান করা; ট্রান্সজেন্ডার, তরল লিঙ্গ এবং আন্তঃলিঙ্গ ব্যক্তিদের জৈবিক সন্তান ধারণ বা সন্তান দত্তক নেওয়ার অধিকার দেওয়া এবং আন্তঃলিঙ্গ ব্যক্তিদের তাদের জৈবিক লিঙ্গ এবং সামাজিক লিঙ্গ পরিচয় বেছে নেওয়ার অধিকার দেওয়া।

## তথ্যসূত্র

## বহিঃসংযোগ

* 

বিষয়শ্রেণী:২০০৭-এ প্রতিষ্ঠিত সংগঠন
বিষয়শ্রেণী:আন্তঃলিঙ্গ অধিকার সংস্থা
বিষয়শ্রেণী:বেলজিয়ামে এলজিবিটিকিউ